
Ministru kabineta rīkojums Nr. 157
Rīgā 2025. gada 18. martā (prot. Nr. 11 12. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem"
· 1. Pamatojoties uz likuma "Par valsts budžetu 2025. gadam un budžeta ietvaru 2025., 2026. un 2027. gadam" 69. pantu, atbalstīt apropriācijas pārdali 7 339 798 euro apmērā (tajā skaitā precēm un pakalpojumiem 248 037 euro un pamatkapitāla veidošanai 7 091 761 euro) no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" uz Iekšlietu ministrijas budžeta programmu 07.00.00 "Ugunsdrošība, glābšana un civilā aizsardzība", lai ar valsts drošību saistītā prioritārā pasākuma "Speciālo ugunsdzēsības un glābšanas transportlīdzekļu iegāde" ietvaros iegādātos speciālos transportlīdzekļus un to komplektācijā esošo aprīkojumu, specializēto konteinera sistēmu un tās komplektācijā esošo aprīkojumu.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam. 
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

